Αλβέρτος του Σλέσβιχ-Χόλσταϊν

Ο Αλβέρτος, δανικά Albert (26 Φεβρουαρίου 1869 - 27 Απριλίου 1931) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν (1921-1931).

Βιογραφία
Ήταν ο δευτερότοκος γιος του Χριστιανού, πρίγκιπα του Σλέσβιχ-Χόλσταϊν και της Ελένης των Βέττιν, κόρης του Αλβέρτου, πρίγκιπα της Σαξονίας-Κόμπουργκ & Γκότα.

Ο Αλβέρτος Ιωάννης Κάρολος Φρειδερίκος Αλφρέδος Γεώργιος γεννήθηκε στην κατοικία Φρόγκμορ του Ουίνδσορ της Βρετανίας. Το 1921 διαδέχθηκε τον άτεκνο εξάδελφό του Ερνέστο Γκύντερ ως δούκας του Σλέσβιχ-Χόλσταϊν.

Απεβίωσε το 1931 στο Πρίμκεναου της Γερμανίας (νυν Πσέμκουφ Πολωνίας) σε ηλικία 62 ετών και ήταν ο τελευταίος άρρην απόγονος του κλάδου του Σλέσβιχ-Χόλσταϊν-Σόντερμπουργκ-Αουγκούστενμπουργκ. Τον διαδέχθηκε ο έβδομος εξάδελφός του Φρειδερίκος Φερδινάνδος του νεότερου κλάδου του Σλέσβιχ-Χόλσταϊν-Σόντερμπουργκ-Γκλύξμπουργκ, που ήταν και σύζυγος της Καρολίνας Ματθίλδης, αδελφής του Ερνέστου Γκύντερ.

Πηγές
 "No. 27264". The London Gazette. 8 January 1901. p. 157

Παραπομπές

Οίκος του Σλέσβιχ-Χόλσταϊν-Σόντερμπουργκ